Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторот за социјална заштита Никола Димитровски со службена легитимација број 28-0003, изврши редовен инспекциски надзор над субјектот на инспекциски надзор во ЈУ центар за социјална работа Валандово со седиште на ул.,,Никола Карев’’ бр.24 Валандово, застапуван од ВД Директор Петар Јанакиев и со Записник ИП1 број 16-09 од 08.07.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023 ) го донесе следното

**Р Е Ш Е Н И Е**

 Се наредува на Петар Јанакиев, ВД Директор на ЈУ Центар за социјална работа Валандово ( во натамошниот тест: Центарот ), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот, во случај кога се настанати промени во материјалната состојба во домаќинството заради остварени приходи, по добиени податоци по службена должност по пат на нивна размена по електронски пат со надлежните институции-УЈП, да ги утврдува вкупните просечни месечни приходи на домаќинството по што гарантираната минимална помош ќе се исплатува во висина на разликата од утврдениот износ на гарантираната минимална помош, или ќе престане користењето на правото, согласно член 28 и 31 став 1 од Законот, член 3 став 1 точка 1 и член 7 став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот да ги преиспита предметите на корисниците со: бр.08-17/24 од 08.03.2024 година на **Н. К.** и бр.08-607/1/23 од 15.01.2024 година на **Т. А.** и во зависност од утврдената фактичка состојба, ако за тоа има потреба да донесе нови соодветни решенија, со кои ќе ги замени претходните решенија доколку се донесени во спротивност со закон или друг пропис.

Соодветно на донесените нови решенија, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка е 60 дена од денот на приемот на решението**

2. Центарот, во предметот на корисникот Г. Ф. да го преиспита решението со број 08-692/24 од 12.02.2024 година, при преиспитувањето целосно и правилно да ја утврди фактичката состојба во однос на периодот во кој треба да изврши поврат на неосновано одбиените средства во исплата на корисникот и да ја врати висината на утврдената гарантирана минимална помош на домаќинството, согласно член 28 и 31 став 1 од Законот, член 3 став 1 точка 1 и член 7 став 2 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

**Рокот за извршување на изречената инспекциска мерка е 30 дена од денот на приемот на решението**

3. Центарот, во предметот на корисникот З. Ф. да го преиспита решението со број 08-382/1/24 од 28.05.2024 година и при преиспитувањето целосно и правилно да ја утврди фактичката состојба во однос на тоа дали корисникот на правото З. Ф. има забрана поради нередовно пријавување во надлежниот центар за вработување - АВРМ до ден 30.07.2024 година, согласно член 34 од Законот за социјалната заштита.

Во зависност од утврдената фактичка состојба ако за тоа има потреба да донесе ново соодветно решение, со кое ќе го замени претходното решение доколку е донесено во спротивност со закон или друг пропис. Соодветно на донесеното ново решение, доколку има потреба да води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка е 30 дена од денот на приемот на решението**

4. Раководното или друго овластено лице во установата за социјална заштита е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот за социјалната заштита.

 Жалбата изјавена против ова решение, не го одлага неговото извршување.

 **О б р а з л о ж е н и е**

 Секторот за инспекциски надзор во областа на социјаланата заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторот за социјална заштита Никола Димитровски со службена легитимација број 28-0003, изврши редовен инспекциски надзор над субјектот на инспекциски надзор ЈУ Центар за социјална работа Валандово, со седиште на ул.,,Никола Карев’’ бр.24 Валандово, застапуван од ВД Директор Петар Јанакиев и состави Записник ИП1 број 16-09 од 08.07.2024 година, во кој се констатирани недостатоци и неправилности во постапувањето на Центарот во постапката за остварување, користење и престанок на правото на гарантирана минимална помош.

 Жалбата не го задржува извршувањето на решението согласно член 340 став 2 од Законот.

 Врз основа на изнесеното се одлучи како во диспозитивот на ова решение.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-09 од 17.07.2024 година.

 **Виш инспектор за социјална заштита:**

 **Никола Димитровски**